Pence: Førsteprioritet å oppheve Obamacare
Ta kontakt og følg meg på: E-post: marianne.vikas@vg.no Facebook: @marianneusa Instagram: @vg_i_new_york Avsperringene var mange og sikkerhetsoppbudet høyt da Barack Obama onsdag avla Kongress-bygningen i Washington D.C. et sjelden besøk. VG stod utenfor da den avtroppende presidenten hadde en halvannen time langt møte med demokrater i Kongressen i et forsøk på å hindre at republikanerne fjerner helsereformen Obamacare. Men det skjer i tolvte time, for vi er bare 16 dager unna at USA får en ny president i Donald Trump. Han har gang på gang hamret løs på Obamacare, kalt hele ordningen «en katastrofe», og sagt at han vil fjerne den og erstatte den med en ny ordning. Lest denne? Slik lager Obama trøbbel for Trump Obama svarte ikke på pressens spørsmål da han forlot møtet, men sa at han ba lovgiverne om å ta vare på det amerikanske folket, melder The Hill.Nøyaktig hvilke steg Trump tar rundt dette spørsmålet hersker det stor spenning rundt. Skoter han alt? Eller beholder han deler? I så fall hvilke? Hvordan vil en nye helsereform se ut? Og hvordan vil det amerikanske folket påvirkes av denne? Etter et møte med Obama etter valget sa Trump at han vil beholde deler av loven, blant annet punktet som garanterer at forsikringsselskap ikke kan nekte å dekke helsebehandling på grunn av en pasients tilstand, samt punktet som gir foreldre ekstra år helsedekning for barna sine. I det siste har Trump imidlertid en rekke ganger fortsatt å hamre løs mot ordningen. Samtidig som Obama møtte sine partifeller, møtte Trumps visepresident Mike Pence republikanske kongressmedlemmer for å fortelle om administrasjonens planer om dette temaet. Den påtroppende visepresidenten var klar på at å oppheve og erstatte Obamacare er den nye administrasjonenes førsteprioritet. – Vi har utviklet en rekke lovforslag, som skal sikre en rolig og ordentlig overgang for sykeforsikring etter at Obamacare er opphevet, sa Pence da han onsdag møtte republikanerne i Kongressen. The Hill melder at planen er å sørge for et opphevingsforslag av Obamacare ligger på Trumps bord innen 20. februar. Obama: – Jeg kunne vunnet årets presidentvalg Reformen har, ifølge Ritzau, gitt sykeforsikring til omtrent 20 millioner amerikanere som tidligere ikke hadde sykeforsikring. (Kilde: VG/NTB)
Mens Trump-administrasjonen varsler at de vil skrote Obamacare ved første mulighet, gjorde Obama i dag et siste forsøk på å redde sin hjertesak.